cyanic-selkie/wikianc huggingface dataset:
รักไม่เก๊ จัดเต็มหัวใจ
รักไม่เก๊ จัดเต็มหัวใจ (ฮันกึล:개인의 취향, แกอินอึย ชวีฮยาง) เป็นละครโทรทัศน์แนวโรแมนติกคอมเมดี้ สร้างมาจากนวนิยายเรื่อง Personal Preference ที่เขียนโดย อี แซอิน (이새인) ออกอากาศทางสถานีโทรทัศน์ MBC กำกับการแสดงโดยโน จงชัน และซน ฮยองซอก ละครเรื่องนี้ได้รับความนิยมและโด่งดังมากเรื่องหนึ่ง และในเวลาต่อมาได้ออกอากาศในไต้หวัน สิงคโปร์ ฮ่องกง ญี่ปุ่น ฟิลิปปินส์ และประเทศไทย สำหรับประเทศไทยฉายทุกวันเสาร์ - อาทิตย์ เวลา 09.15 น. ทางช่อง 7 สี ตั้งแต่วันเสาร์ที่ 5 มีนาคม ถึงวันเสาร์ที่ 9 เมษายน 2554
เนื้อเรื่องย่อ
พัค แกอิน อาศัยอยู่ในซังโกแจ ซึ่งเป็นบ้านเกาหลีโบราณเก่าแก่ (ฮันอก) เธอได้พบกับชอน จินโฮ สถาปนิกหนุ่มหล่อในระหว่างการเดินทาง และเรื่องยุ่งๆ ของทั้งคู่ก็เริ่มต้นขึ้น ฮัน ชางรยอล แฟนเก่าของแกอิน กลับไปแต่งงานกับคิม อินฮเย เพื่อนรักของเธอ ทำให้แกอินเสียใจมาก และชางรยอลก็กลายมาเป็นคู่แข่งของจินโฮในเรื่องงานออกแบบ
จินโฮจำเป็นต้องมาเช่าซังโกแจที่แกอินอาศัยอยู่ เพื่อออกแบบแกลเลอรี่ในสไตล์เกาหลีแบบร่วมสมัยแข่งกับสถาปนิกอื่นๆ รวมทั้งชางรยอล โดยที่แกอินเข้าใจไปเองว่าจินโฮเป็นเกย์ เพราะนิสัยที่ต่างกันสุดขั้ว ทำให้ทั้งคู่ไม่ค่อยจะลงรอยกันนัก แต่นานวันเข้าความแตกต่างกลับกลายเป็นความสนิทสนม พวกเขาทั้งคู่เริ่มแน่ใจหัวใจตัวเอง แล้ววันหนึ่งแกอินก็รู้ว่าจินโฮไม่ใช่เกย์ ส่วนชางรยอลกับอินฮเยก็แยกทางกัน พวกเขาเข้ามาพัวพันทำให้ชีวิตของแกอินและจินโฮยุ่งวุ่นวายขึ้นไปอีก
เรื่องราวความลับในอดีตทั้งของแกอินและซังโกแจหลังนี้ค่อยๆ ถูกเปิดเผยออกมา พร้อมๆ กับความรักของหญิงสาวและชายหนุ่มที่มีให้กันและกัน
เพอร์เพิลเมดเลย์
เพอร์เพิลเมดเลย์ (Purple Medley) เป็นเพลงของพรินซ์ ในปี ค.ศ. 1995 อัลบั้มไม่มีที่มาพร้อมกับซิงเกิลคือ เป็นแทร็คที่รีมิกซ์ระหว่างเพลงฮิตมากมายที่รู้จักกันดีในอาชีพนักร้องของพรินซ์ บางส่วนของเสียงดนตรีเป็นตัวอย่าง ขณะที่บางเพลงถูกบันทึกเสียงใหม่อีกครั้งสำหรับการมิกซ์ บางส่วนของเครื่องมือบรรเลงถูกเพิ่มเติมถูกนำเข้าไว้ The New Power Generation เพอร์เพิลเมดเล่ย์ ประกอบด้วยข้อมูลจากเพลง "Batdance", "When Doves Cry", "Kiss", "Erotic City", "Darling Nikki", "1999", "Baby I'm a Star", "Diamonds and Pearls", "Purple Rain" และ "Let's Go Crazy" และจางหายไปสำหรับเพลงแก้ไข เวอร์ชันเต็มยังคงมีเพลง "Sexy Dancer", "Let's Work", "Irresistible Bitch" (กับเพลงของ "Sexy MF"), "I Wanna Be Your Lover", "Alphabet St.", "Thieves in the Temple"
เวอร์ชั่นที่ออกจำหน่ายในรูปแบบซีดีมีความยาว 11 นาที ของเมดเล่ย์ และเวอร์ชั่นแก้ไข ซึ่งมีความยาว 3:14 และละเว้นประมาณครึ่งหนึ่งของแทร็คที่มีอยู่ในเวอร์ชั่นเต็ม แม้เป็น Megamix ฮิตที่ยิ่งใหญ่ที่สุดของพรินซ์ ในส่วนของ B-side ของซิงเกิลคือ "Kirk J's B-Sides Remix" ซึ่งประกอบด้วยรีมิกซ์เพลงฮิตเพิ่มเติมของพรินซ์ เพลงนี้ดูเหมือนจะมีการป้อนข้อมูลเพลงเพิ่มเติมเล็กน้อยจากพรินซ์ แต่ค่อนข้างรวบรวมการรีมิกซ์ที่ทำโดย สมาชิกวง Kirk Johnson รวมถึงการรวบรวมเพลง "Pop Life", "When Doves Cry", "Shockadelica", "Head" และ "The Continental" การรีมิกซ์ของ "The Continental" ได้รับการออกจำหน่ายในอีกเวอร์ชั่นในอัลบั้มรวมเพลง Crystal Ball ในชื่อ "Tell Me How U Wanna B Done"
มิสแกรนด์ประจวบคีรีขันธ์
มิสแกรนด์ประจวบคีรีขันธ์ (Miss Grand Prachuap Khiri Khan) เป็นการประกวดนางงามสำหรับผู้หญิงระดับจังหวัดประจวบคีรีขันธ์ของประเทศไทย​ จุดประสงค์เพื่อเข้าร่วมการประกวด​เป็นแบบอย่างที่ดีในสังคม​และเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ และได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์
สรุปผล
สถิติเข้ารอบ​ 2 ครั้ง
ดัชนีการพัฒนามนุษย์
thumb|แผนที่โลกแสดงดัชนีการพัฒนามนุษย์ (ข้อมูลใน พ.ศ. 2564 ซึ่งเผยแพร่เมื่อ 8 กันยายน พ.ศ. 2565) ดัชนีการพัฒนามนุษย์ (Human Development Index) หรือ เอชดีไอ (HDI) คือดัชนีทางสถิติแบบองค์รวมที่รวบรวมข้อมูลเกี่ยวกับ[[การคาดหมายคงชีพ การศึกษา และรายได้เฉลี่ยต่อหัว ซึ่งใช้จัดลำดับการพัฒนามนุษย์ในแต่ละประเทศเป็น 4 กลุ่ม ยิ่งประเทศใดมีระดับการคาดหมายคงชีพ การศึกษา และรายได้เฉลี่ยต่อหัวมาก ก็จะยิ่งส่งผลให้ระดับการพัฒนามนุษย์มากตามไปด้วย ทั้งนี้ดัชนีดังกล่าวได้รับการพัฒนาโดยนักเศรษฐศาสตร์ชาวปากีสถาน มาห์บับ อุล ฮัก ร่วมกับนักเศรษฐศาสตร์ชาวอินเดีย อมรรตยะ เสน ซึ่งได้วางกรอบการศึกษาไว้ว่าผู้คนสามารถที่จะ "เป็น" หรือ "กระทำ" สิ่งที่ตนปรารถนาในชีวิตได้หรือไม่ และเผยแพร่รายงานการศึกษาโดยโครงการพัฒนาแห่งสหประชาชาติ
ใน พ.ศ. 2553 รายงานการพัฒนามนุษย์ได้ริเริ่มดัชนีการพัฒนามนุษย์ปรับปรุงด้วยความไม่เท่าเทียมหรือ "ไอเอชดีไอ" (Inequality-adjusted Human Development Index; IHDI) ในขณะที่ดัชนีแบบเดิมยังถือว่ามีข้อมูลที่เป็นประโยชน์อยู่ โดยกล่าวว่า "ไอเอชดีไอคือดัชนีที่สะท้อนระดับการพัฒนามนุษย์ที่แท้จริง (เนื่องจากพิจารณาความไม่เท่าเทียมในสังคมด้วย)" และ "อาจมองได้ว่าดัชนีการพัฒนามนุษย์แบบเดิมคือศักยภาพในการพัฒนามนุษย์ (ดัชนีไอเอชดีไอสูงสุดที่เป็นได้ เนื่องจากเป็นกรณีที่สังคมมีความเท่าเทียมกันโดยสมบูรณ์)" ดัชนีการพัฒนามนุษย์วัดความสำเร็จโดยเฉลี่ยของแต่ละประเทศในการพัฒนามนุษย์สามด้านหลัก ๆ ได้แก่ ในแต่ละปี รัฐสมาชิกองค์การสหประชาชาติจะได้รับการจัดอันดับตามดัชนีนี้ ประเทศที่ได้รับการจัดอยู่ในอันดับต้น ๆ มักจะโฆษณาผลการจัดอันดับดังกล่าว (เช่น กรณีของนายฌอง เครเตียง อดีตนายกรัฐมนตรีของแคนาดา) เพื่อที่จะดึงดูดให้บุคลากรที่มีความสามารถอพยพเข้ามาในประเทศของตนมากขึ้น (เพื่อเป็นทรัพยากรมนุษย์ในทางเศรษฐกิจ) หรือเพื่อที่จะลดแรงจูงใจในการอพยพย้ายออก อย่างไรก็ดี องค์การสหประชาชาติยังมีวิธีการวัดความยากจนในแต่ละประเทศอีกด้วย โดยการใช้ดัชนีความยากจนมนุษย์ (Human Poverty Index)
ในปัจจุบันประเทศไทยได้รับการจัดเป็นประเทศที่มีดัชนีการพัฒนามนุษย์สูงมาก จากข้อมูลใน พ.ศ. 2564 ซึ่งเผยแพร่รายงานในวันที่ 8 กันยายน พ.ศ. 2565 โดยโครงการพัฒนาแห่งสหประชาชาติ
ดัชนีการพัฒนามนุษย์ พ.ศ. 2564
โครงการพัฒนาแห่งสหประชาชาติได้เผยแพร่รายงานการพัฒนามนุษย์ พ.ศ. 2565 ในวันที่ 8 กันยายน พ.ศ. 2565 และได้คำนวณคะแนนสำหรับดัชนีการพัฒนามนุษย์จากประมาณการข้อมูลสำหรับ พ.ศ. 2564 ตารางด้านล่างต่อไปนี้คือกลุ่มประเทศที่มีระดับการพัฒนามนุษย์ "สูงมาก" จำนวน 66 ลำดับ
ประเทศไทย
ประเทศไทยได้รับการจัดอยู่ในกลุ่มประเทศที่มีการพัฒนามนุษย์ในระดับ "สูงมาก" ซึ่งสถิติคะแนนย้อนหลัง (สำหรับการประเมินใน พ.ศ. 2564) เป็นดังต่อไปนี้
ตราสัญลักษณ์ผู้ชนะเลิศฟีฟ่า
ตราสัญลักษณ์ผู้ชนะเลิศฟีฟ่า (FIFA Champions Badge) เป็นตราสัญลักษณ์ในรูปโล่สีทองและสีขาว ซึ่งฟีฟ่ามอบให้แก่ผู้ชนะเลิศในการแข่งขันของฟีฟ่า ทั้งในระดับทีมชาติ (เช่น ฟุตบอลโลก, ฟุตบอลโลกหญิง, ฟุตซอลชิงแชมป์โลก, และฟุตบอลชายหาดชิงแชมป์โลก) และระดับสโมสร (เช่น ฟุตบอลชิงแชมป์สโมสรโลก)
ฟีฟ่าเป็นเจ้าของ ผลิตและให้ผู้อื่นเช่าสิทธิตราสัญลักษณ์ผู้ชนะเลิศฟีฟ่า ซึ่งสามารถติดได้เฉพาะบนเสื้อทีมชุดแรก (ที่ไม่ใช่ชุดพิเศษ หรือชุดฝึกซ้อม) ของทีมผู้ชนะเท่านั้น จึงเป็นเหมือนรางวัลชั่วคราว ซึ่งฟีฟ่ามอบตราสัญลักษณ์ครั้งแรกให้กับ เอซี มิลาน ในเดือนกุมภาพันธ์ ค.ศ. 2008 ซึ่งเป็นผู้ชนะเลิศฟุตบอลชิงแชมป์สโมสรโลก 2007
ตราสัญลักษณ์อย่างเป็นทางการของฟีฟ่านี้ ต่างกับกับสัญลักษณ์ที่ไม่เป็นทางการที่ทีมต่าง ๆ ติดเพื่อแสดงถึงชัยชนะ หรือถ้วยรางวัลที่สำคัญ เช่น ดวงดาว
ข้อบังคับของตราสัญลักษณ์
ตรานี้มีขนาด 78 × 58 มม. (3.1 × 2.3 นิ้ว) มีรูปร่างคล้ายโล่ และมีรูปถ้วยรางวัลที่ชนะเลิศ พร้อมจารึกคำว่า FIFA WORLD CHAMPIONS ถัดจากปีที่ชนะการแข่งขันของฟีฟ่า ตราสัญลักษณ์มีเพียงสองสีเท่านั้น คือ ตัวอักษรสีทองบนพื้นหลังสีขาว และตัวอักษรสีขาวบนพื้นหลังสีทอง ทีมชาติหรือสโมสรที่ชนะ จะประดับตราบนเสื้อจนกว่าจะสิ้นสุดการแข่งขันของฟีฟ่าในการแข่งขันครั้งต่อไป ดังนั้นจึงสวมใส่เพื่อแสดงถึงแชมป์ในปีการแข่งขันนั้น
ตราสัญลักษณ์สามารถติดบนเสื้อได้ตั้งแต่วันที่ทีมเป็นผู้ชนะเลิศในการแข่งขันของฟีฟ่าจนถึงและรวมถึงวันสุดท้ายของการแข่งขันครั้งต่อไป (เช่น หากทีมชนะการแข่งขันอีกครั้ง พวกเขาสามารถประดับตราสัญลักษณ์ต่อไปได้) ตราสัญลักษณ์สามารถติดได้เฉพาะเสื้อแข่งอย่างเป็นทางการของทีมชุดแรกของสโมสรเท่านั้น (ทั้งเสื้อเหย้า และเยือน) ซึ่งเป็นทีมที่เกี่ยวข้องกับการแข่งขันของฟีฟ่าครั้งนั้น และไม่สามารถติดในเสื้อพิเศษ หรือเสื้อย้อนรำลึกของสโมสร หรือทีมสำรองของสโมสร / ทีมอื่น ๆ ของสโมสร
เชิงการค้า
ตราสัญลักษณ์ผลิตโดยบริษัทภายนอกในนามของฟีฟ่า (ซึ่งเป็นยูนิสปอร์ตใน ค.ศ. 2019) และคำสั่งซื้อตราสัญลักษณ์จากผู้ผลิตเสื้อแข่งจะต้องผ่านฟีฟ่าเท่านั้น กอปรกับสถานการณ์ด้านลอจิสติกส์ของผู้ผลิตตราสัญลักษณ์ ทำให้เกิดความล่าช้าในการสั่งซื้อเสื้อฟุตบอลหญิงทีมชาติสหรัฐที่ผลิตโดยไนกี้ พร้อมตราใน ค.ศ. 2019 นอกจากนี้ยังมีความกังวลว่าผู้ผลิตเสื้อรายใหญ่เช่นไนกี้ และพูม่า มีปัญหาเรื่องการขอใบอนุญาตใช้ตราสัญลักษณ์จากฟีฟ่าสำหรับเสื้อทีมชุดแรกที่สามารถขายให้กับคนทั่วไปได้
การแข่งขันที่ไม่ได้จัดโดยฟีฟ่า
การประดับตราสัญลักษณ์จำเป็นต้องมีข้อตกลงแยกต่างหากในการสวมตราสัญลักษณ์ในการแข่งขันที่ไม่ใช่ของฟีฟ่า ตัวอย่างเช่น ใน ค.ศ. 2009 สมาคมฟุตบอลอังกฤษ อนุญาตให้แมนเชสเตอร์ยูไนเต็ด ซึ่งเป็นผู้ชนะเลิศการแข่งขันฟุตบอลชิงแชมป์สโมสรโลก 2008 ประดับตราสัญลักษณ์ในการแข่งขันเอฟเอคัพได้ แต่ไม่อนุญาตให้ประดับตราสัญลักษณ์ในการแข่งขันพรีเมียร์ลีก ซึ่งคล้ายกับกรณีของลิเวอร์พูล ซึ่งเป็นผู้ชนะเลิศการแข่งขันฟุตบอลชิงแชมป์สโมสรโลก 2019 อย่างไรก็ตาม สมาคมฟุตบอลอังกฤษให้สิทธิลิเวอร์พูลสำหรับการประดับตราสัญลักษณ์สำหรับการแข่งขันพรีเมียร์ลีกในเกมที่เปิดบ้านพบกับวุลเวอร์แฮมป์ตันวอนเดอเรอส์ เมื่อ 29 ธันวาคม ค.ศ. 2019 ซึ่งต่างกันกับเรอัลมาดริด พวกเขาได้รับอนุญาตให้ประดับตราสัญลักษณ์ในการแข่งขันทั้งหมดของลาลิกาสเปน
สโมสร
ตราสัญลักษณ์นี้ได้มีการมอบครั้งแรกให้กับเอซี มิลาน สโมสรจากอิตาลีซึ่งเป็นผู้ชนะเลิศฟุตบอลชิงแชมป์สโมสรโลกใน ค.ศ. 2007 ในช่วงเวลาที่มอบรางวัลให้กับเอซี มิลาน ฟีฟ่าประกาศว่าผู้ชนะเลิศสามทีมก่อนหน้านี้ของฟุตบอลชิงแชมป์สโมสรโลก ได้แก่ โกริงชังส์, เซาเปาลู, และอิสโปร์ชีกลูบีอิงเตร์นาซีโยนัล ยังสามารถประดับตราสัญลักษณ์ได้จนกว่าจะได้ผู้ชนะเลิศการแข่งฟุตบอลชิงแชมป์สโมสรโลก รอบชิงชนะเลิศ ในเดือนธันวาคม ค.ศ. 2008 อย่างไรก็ตาม เมื่อโกริงชังส์เป็นผู้ชนะเลิศการแข่งขันฟุตบอลชิงแชมป์สโมสรโลก 2012 ฟีฟ่ายืนยันว่านี่เป็นครั้งแรกที่พวกเขาได้รับตราสัญลักษณ์ผู้ชนะเลิศฟีฟ่าอย่างเป็นทางการ
ทีมชาติ
ในเดือนกันยายน ค.ศ. 2008 ตราสัญลักษณ์ดังกล่าวได้ขยายไปมอบให้กับผู้ชนะเลิศฟุตบอลโลก และได้รับการเสนอให้ผู้ชนะเลิศตั้งแต่ ค.ศ. 2006 อิตาลีจึงกลายเป็นทีมชาติแรกที่ได้ประดับตราสัญลักษณ์ ใน ค.ศ. 2009 ได้ขยายไปมอบให้กับผู้ชนะเลิศฟุตบอลโลกหญิง และมอบให้กับเยอรมนี ซึ่งชนะเลิศใน ค.ศ. 2007; และให้กับญี่ปุ่นใน ค.ศ. 2011 นอกจากนี้ยังได้ขยายไปมอบให้กับผู้ชนะเลิศฟุตซอลชิงแชมป์โลก และมอบให้กับบราซิล ซึ่งชนะเลิศใน ค.ศ. 2012 และใน ค.ศ. 2013 ได้ขยายไปมอบให้กับผู้ชนะเลิศฟุตบอลชายหาดชิงแชมป์โลก ซึ่งรัสเซียเป็นผู้ชนะเลิศครั้งแรก
สถิติ
ข้อมูล ณ มกราคม ค.ศ. 2020
โรคชากาส
โรคชากาส หรือ อเมริกันทริพาโนโซม คือโรคเขตร้อนซึ่งเป็นโรคที่เกิดจากปรสิตจากสัตว์เซล์เดียว ซึ่งเป็นพาหะของเชื้อ Trypanosoma cruzi  ส่วนมากเชื้อนี้จะถูกแพร่โดยแมลงที่ชื่อ มวลเพชรฆาต อาการของโรคจะเปลี่ยนแปลงไปตามระยะของการติดเชื้อ ส่วนใหญ่ในระยะเริ่มแรก มักจะไม่แสดงอาการหรือมีอาการเพียงเล็กน้อย ได้แก่: มีไข้ ต่อมน้ำเหลืองบวม ปวดศีรษะ หรือการบวมในบริเวณที่ถูกกัด หลังจาก 8–12 สัปดาห์ ผู้ป่วยจะเข้าสู่ระยะเรื้อรังและในผู้ป่วย 60–70% จะไม่มีอาการอื่นใดอีก  ส่วนผู้ป่วยอีก 30 ถึง 40% จะมีอาการอื่น ๆ เป็นเวลา 10 ถึง 30 ปีหลังจากที่ได้รับเชื้อครั้งแรก อาการเหล่านี้ได้แก่ห้องล่างของหัวใจโต และประมาณ 20 ถึง 30% อาจนำไปสู่ภาวะหัวใจวาย ในผู้ป่วยราว 10% อาจเกิดภาวะหลอดอาหารขยายใหญ่ขึ้น หรือลำไส้ใหญ่ขยายใหญ่ขึ้นอีกด้วย
สาเหตุและการวินิจฉัย
โดยทั่วไป T. cruzi แพร่สู่มนุษย์และสัตว์อื่นโดยสัตว์ดูดเลือดที่ชื่อ "มวนเพชฌฆาต" ซึ่งเป็นสัตว์ในตระกูลย่อยของ Triatominae แมลงเหล่านี้มักเป็นที่รู้จักในชื่อต่าง ๆ กันไปตามท้องถิ่น เช่น: vinchuca ในอาร์เจนตินา โบลิเวีย ชิลี และปารากวัย, barbeiro ( barber) ในบราซิล, pito ในโคลอมเบีย, chinche ในอเมริกากลาง และ chipo ในเวเนซุเอลา เชื้อโรคนี้อาจแพร่โดย การรับเลือด, การปลูกถ่ายอวัยวะ, การรับประทานอาหารที่มีปรสิตนี้ปนเปื้อนอยู่ และ จากมารดาสู่ทารกในครรภ์ การวินิจฉัยโรคระยะแรกเริ่มคือ การตรวจหาตัวปรสิตในเลือดโดยใช้กล้องจุลทรรศน์ โรคระยะเรื้อรังมีการวินิจฉัยโดยการตรวจสอบสารภูมิต้านทานสำหรับ T. cruzi ในเลือด
การป้องกันและการรักษา
โดยทั่วไปการป้องกันคือการกำจัดมวนเพชฌฆาตและหลีกเลี่ยงการถูกกัดโดยแมลงเหล่านี้ การป้องกันอื่น ๆ ได้แก่ การตรวจคัดกรองเลือดที่ใช้ในการถ่ายเลือด นับจนถึงปี พ.ศ. 2556 ยังไม่มีการพัฒนาวัคซีนป้องกันโรคนี้ โรคระยะเริ่มแรกนั้นสามารถรักษาได้ด้วยยา benznidazole หรือ nifurtimox ผลการรักษาด้วยยาเหล่านี้มักเป็นการรักษาที่หายขาดเสมอหากได้รับยาในระยะแรกเริ่ม อย่างไรก็ตามประสิทธิภาพของยาจะยิ่งด้อยลงถ้าผู้ป่วยติดเชื้อโรคชากาสเป็นเวลานานยิ่งขึ้น การใช้ยาดังกล่าวในโรคระยะเรื้อรังอาจชะลอหรือป้องกันการเกิดอาการระยะสุดท้ายได้ ยา Benznidazole และ nifurtimox มีผลข้างเคียงชั่วคราวในผู้ใช้ประมาณ 40% ซึ่งได้แก่ ความผิดปกติของผิวหนัง ความเป็นพิษต่อสมอง และการระคายเคืองของระบบการย่อยอาหาร
การหลบหนีและการถูกขับไล่ของชาวเยอรมัน (ค.ศ. 1944–1950)
ในช่วงขั้นตอนสุดท้ายของสงครามโลกครั้งที่สองและช่วงหลังสงคราม พลเรือนชาวเยอรมันและประชากรเชื้อชาติเยอรมันได้หลบหนีหรือถูกขับไล่ออกไปจากประเทศต่างๆในทวีปยุโรปตะวันออกและกลาง และส่งไปยังดินแดนที่เหลืออยู่ของเยอรมนีและออสเตรีย หลังสงคราม, การขับไล่ชาวเยอรมันได้กลายเป็นส่วนที่สำคัญของการกำหนดโครงร่างทางภูมิรัฐศาสตร์และชาติพันธุ์ในทวีปยุโรปตะวันออกในช่วงหลังสงครามโลกครั้งที่สอง ด้วยความพยายามที่จะสร้างประเทศชาติที่มีประชากรเชื้อชาติเดียวกันภายในขอบเขตในการนิยามใหม่
ในระหว่างปี ค.ศ. 1944 และ 1948 ประชากรราวประมาณ 31 ล้านคน รวมทั้งผู้ที่มีเชื้อสายเยอรมัน (Volksdeutsche) เช่นเดียวกับพลเรือนชาวเยอรมัน (Reichsdeutsche), ถูกย้ายอย่างถาวรหรือชั่วคราวจากทวีปยุโรปตะวันออกและกลาง ในปี ค.ศ. 1950 จำนวนทั้งหมดประมาณ 12 ล้านคน ชาวเยอรมันได้หลบหนีหรือถูกขับไล่ออกไปจากทวีปยุโรปตะวันออก-กลางเข้าสู่เยอรมนีและออสเตรียภายใต้การยึดครองของฝ่ายสัมพันธมิตร รัฐบาลเยอรมนีตะวันตกได้รับประชากรมาทั้งหมด 14.6 ล้านคน, รวมถึงผู้คนที่มีเชื้อสายเยอรมัน 1 ล้านคนในดินแดนที่ถูกพิชิตได้โดยนาซีเยอรมนีในช่วงสงครามโลกครั้งที่สอง ผู้คนที่มีเชื้อชาติเยอรมันได้อพยพไปยังเยอรมนีในช่วงหลังปี ค.ศ. 1950 และเด็กที่เกิดมาก็ถูกขับไล่พร้อมกับพ่อแม่ ด้วยจำนวนที่ใหญ่ที่สุดมากจากดินแดนเยอรมันที่มีมาก่อนที่จะยกให้แก่โปแลนด์ และสหภาพโซเวียต(ประมาณ 7 ล้านคน) และจากเชโกสโลวาเกีย(ประมาณ 3 ล้านคน)
ยอดผู้เสียชิวิตทั้งหมดอันเนืองมาจากการหลบหนีและถูกขับไล่นั้นได้มีการถกเถียงโต้แย้งกัน มีจำนวนประมาณตั้งแต่ 500,000-600,000 คน  และสูงถึง 2 ล้านคน.
การขับไล่ที่เกิดขึ้นในสามช่วงที่มีความซับซ้อนกัน, ช่วงแรกคือการจัดตั้งกลุ่มผู้อพยพของผู้ที่มีเชื้อชาติเยอรมันโดยรัฐบาลนาซี ด้วยการเผชิญหน้ากับการรุกของกองทัพแดง ตั้งแต่กลางปี ค.ศ. 1944 ถึง ต้นปี ค.ศ. 1945 ช่วงที่สองคือการหลบหนีอย่างไม่เป็นระเบียบของผู้คนที่มีเชื้อชาติเยอรมันทันทีหลังจากที่ความพ่ายแพ้ของกองทัพแวร์มัคท์ ช่วงที่สามคือการขับไล่อย่างเป็นระบบที่เพิ่มมากขึ้นภายหลังการประชุมพ็อทซ์ดัม ซึ่งได้นิยามใหม่ด้วยพรหมแดนของทวีปยุโรปกลางและอนุมัติในการขับไล่ผู้ที่มีเชื้อชาติเยอรมันจากโปแลนด์ เชโกสโลวาเกีย และฮังการี พลเรือนชาวเยอรมันจำนวนมากได้ถูกเกณฑ์ให้ใช้แรงงานโดยบังคับซึ่งเป็นส่วนหนึ่งในการซ่อมแซมความเสียหายให้แก่ประเทศในทวีปยุโรปตะวันออก การขับไล่ครั้งใหญ่ได้เสร็จสิ้นอย่างสมบูรณ์ในปี ค.ศ. 1950 มีการคาดประมาณจากจำนวนทั้งหมดของประชาชนที่ผู้ที่มีเชื้อสายเยอรมันที่ยังคงอาศัยอยู่ในทวีปยุโรปตะวันออกและกลางในปี ค.ศ. 1950 มีอยู่ในระหว่าง 700,000 คน ถึง 2.7 ล้านคน
ไมเคิล รอร์ค
ภาพยนตร์
• L.A. Dirt (2013) - ไท ฮาร์โกรฟ
• Magic Mike เขย่าฝันสะบัดซิกแพค (2012) - ไรอัน
• Dolphin Tale มหัศจรรย์โลมาหัวใจนักสู้ (2011) - โดโนแวน เพก
• Thursday (2011) - เชส
• Retrospective (2011) - รอนนี เมริเดียน
• Party Girl (2011) - พาร์ตี เกสต์
• Privileged (2011) - บอดีการ์ด
ละครโทรทัศน์
• สลีปปีฮอลล์โลว์ (2013) - นักสืบเดวอน โจนส์
• แบนชี (2013) - บิลลี บี
• เดอะฟอลโลวิง (2013) - นักสืบวอร์เรน
• เรโวลูชัน (2012) - ฌอน
• อินเมจิกซิตี (2012) - ทนาย ยัง
• เดอะแวมไพร์ไดอารีส์ (2010 ~ 2011) - แฟรงก์
• ดรอปเดดดีวา (2010) - โจ เบรย์
• เดอะเกลดส์ (2010) - จัสติน บรูสซาร์ด
แหล่งข้อมูล
1983
ชัยปุระนครนิคม
องค์การเทศบาลชัยปุระ (Jaipur Municipal Corporation) หรือ ชัยปุระนครนิคม (อักษรโรมัน: Jaipur Nagar Nigam) เป็นองค์การบริหารเทศบาลนครชัยปุระ รัฐราชสถาน ประเทศอินเดีย มีภาระรับผิดชอบในการบริหารโครงสร้างพื้นฐานและสาธารณูปโภคในนคร องค์การประกอบด้วยแขวง 250 แขวง แต่ละแขวงมีตัวแทนจากการเลือกตั้ง ชัยปุระแบ่งเป็นสองเขตเลือกตั้งได้แก่ชัยปุระ (Jaipur) และชัยปุระชนบท (Jaipur Rural) นายกเทศบาลคนแรกคือศรี โมหัน ลาล คุปตะ (Shri Mohan Lal Gupta) ดำรงตำแหน่งในปี 1994
เบลลา แรมซีย์
อิซาเบลลา เมย์ แรมซีย์ (Isabella May Ramsey; เกิดในเดือนกันยายน พ.ศ. 2546) เป็นนักแสดงชาวอังกฤษ เธอเป็นที่รู้จักจากบทบาทที่โดดเด่นของเธอ ในฐานะหญิงสาวผู้สูงศักดิ์ชื่อ ลีอานนา มอร์มอนต์ ในซีรีส์โทรทัศน์แนวแฟนตาซีเรื่อง มหาศึกชิงบัลลังก์ (2016–2019) ของเอชบีโอ และบทบาททางโทรทัศน์ที่ตามมาในฐานะ มิลเดรด ฮับเบิล ในซีรีส์ทางโทรทัศน์ของ ซีบีบีซี ปี 2017 เรื่อง โอมเพี้ยง! แม่มดน้อยสู้ตาย, ให้เสียงของตัวละครหลักในซีรีส์แอนิเมชันของเน็ตฟลิกซ์ เรื่อง ฮิลดา (2018–ปัจจุบัน) และ เจน เกรย์ ในซีรีส์แนวชีวิตทางโทรทัศน์ของ สตาร์ซ ในปี 2022 เรื่อง บีคัมมิ่งเอลิซาเบธ
เธอยังแสดงในภาพยนตร์ตลกอิงประวัติศาสตร์ปี 2022 แคทเธอรีนคอลเบอร์ดี้ และรับบทเป็น เอลลี่ ในซีรีส์แนวชีวิตทาง เอชบีโอ ในปี 2023 เรื่อง เดอะลาสต์ออฟอัส
ชีวิตในวัยเด็ก
อิซาเบลลา เมย์ แรมซีย์ เกิดที่ นอตทิงแฮม ในเดือนกันยายน พ.ศ. 2546 เธอเรียนออนไลน์ ผ่านโรงเรียน คิงส์ อินเตอร์ไฮส์  เธอเริ่มการแสดงเป็นงานอดิเรกตั้งแต่อายุสีขวบในโรงเรียน Stagecoach Theatre Arts สาขา ลัฟบะระ ซึ่งเธอเข้าเรียนเป็นเวลาเจ็ดปี  จากนั้นแรมซีย์ไปที่ การประชุมเชิงปฏิบัติการโทรทัศน์ และเริ่มทดสอบความสามารถสำหรับบทบาทนักแสดงมืออาชีพ
อาชีพ
ตั้งแต่ปี 2016 ถึงปี 2019 แรมซีย์แสดงเป็น ลีอานนา มอร์มอนต์ ในซีรีส์ทางโทรทัศน์แฟนตาซีแนวชีวิตเรื่อง มหาศึกชิงบัลลังก์ ของ เอชบีโอ ส่วนนี้เป็นบทบาทแรกที่ได้รับของแรมซีย์ หลังจากการปรากฏตัวครั้งแรกของเธอใน " The Broken Man " ( ฤดูกาล 6 ตอนที่ 7) แฟนๆ และนักวิจารณ์ต่างตั้งข้อสังเกตว่าแรมซีย์เป็นนักแสดงที่โดดเด่นในการแสดงสไตล์ความเป็นผู้นำที่ไร้สาระของตัวละครของเธอ ปฏิกิริยานี้เกิดขึ้นซ้ำแล้วซ้ำอีกหลังจากที่เธอปรากฏตัวใน ตอนจบฤดูกาล โดย The Hollywood Reporter เรียกเธอว่า "ดาราแหกคุกของซีซั่น 6" แรมซีย์ยังคงมีบทบาทสำหรับฤดูกาลที่เจ็ดและแปดของซีรีส์นี้
แรมซีย์แสดงในภาพยนตร์ดัดแปลงจากหนังสือ โอมเพี้ยง! แม่มดน้อยสู้ตาย ใน ปี 2017 โดยรับบทเป็นตัวละครชื่อ มิลเดรด ฮับเบิล เธอได้รับรางวัลนักแสดงรุ่นเยาว์จาก British Academy Children's Awards ประจำปี 2019 แรมซีย์ประกาศบน อินสตาแกรม ว่าเธอออกจากซีรีส์นี้ในปี 2020 เนื่องจากปัญหาสุขภาพจิต โดยบทบาทของเธอจะถูกแต่งใหม่ร่วมกับลิเดีย เพจสำหรับฤดูกาลที่สี่และเป็นฤดูกาลสุดท้าย
ตั้งแต่ปี 2018 แรมซีย์ได้ให้เสียงตัวละครบทนำในซีรีส์ต้นฉบับของเน็ตฟลิกซ์ ในปี 2018 เรื่อง ฮิลดา ซึ่งทำให้เธอได้รับรางวัล BAFTA ประจำปี 2019 สาขา "แอนิเมชันสำหรับเด็กยอดเยี่ยม" ร่วมกับ ลุค เพียร์สัน, เคิร์ต มูลเลอร์ และสเตฟานี ซิมป์สัน ซีรีส์นี้เป็นการเปิดตัวความสามารถในการร้องเพลงของแรมซีย์ด้วยเพลงเปิดตัวของเธอ ชื่อว่า "The Life of Hilda" ที่เปิดตัวเมื่อวันที่ 25 พฤศจิกายน ค.ศ. 2020 และต่อมาในวันที่ 14 ธันวาคม ค.ศ. 2020 พร้อมกับการเปิดตัวฤดูกาลที่สองของรายการ เธอกลับมารับบทเป็นฮิลดาในภาพยนตร์พิเศษความยาว 80 นาที เรื่อง ฮิลดาแอนด์เดอะเมาท์เทนคิง ซึ่งฉายรอบปฐมทัศน์ในวันที่ 30 ธันวาคม ค.ศ. 2021
ในเดือนกุมภาพันธ์ ค.ศ. 2021 แรมซีย์ได้รับเลือกให้เล่นบทนำของ เอลลี ในเรื่อง เดอะลาสต์ออฟอัส ที่ดัดแปลงจากวีดีโอเกมส์ในปี 2013 ของ เอชบีโอ ร่วมกับ เปโดร ปัสกัล ที่เป็นนักแสดงใน มหาศึกชิงบัลลังก์ ร่วมกัน
ชีวิตส่วนตัว
แม้แรมซีย์จะระบุตัวเองว่าเป็นคน ไม่ระบุเพศ เธอไม่สนใจว่าจะใช้คำสรรพนามใดเรียกเธอ จากการให้สัมภาษณ์ของเธอกับ เดอะนิวยอร์กไทมส์ โดยเธอกล่าวว่า "ฉันก็เป็นแค่คนๆหนึ่ง การถูกระบุเพศไม่ใช่สิ่งที่ฉันชอบซักเท่าไหร่ แต่ในแง่ของคำสรรพนามแล้วนั้น ฉันไม่แคร์เลยจริงๆ"
อริญากร บวรวิศรุติ
อ๊ะ อริญากร บวรวิศรุติ นักแสดงชาวไทย มีผลงานที่เป็นที่รู้จักจากซิทคอม เพราะมีเธอ ในบท "สาลินี" หรือที่รู้จักกันในชื่อ "เจ๊สา" ทางช่องวัน
ประวัติ
ในขณะที่ศึกษาอยู่สาขาวิชาศิลปะการแสดง คณะนิเทศศาสตร์ มหาวิทยาลัยกรุงเทพ อ๊ะ อริญากรยังมีโอกาสได้เลือกกิจกรรมที่เกี่ยวกับการแสดงมากขึ้น โดยได้รับการคัดเลือกเป็นตัวแทนมหาวิทยาลัย ในการเป็นผู้นำเชียร์ เชียร์ลีดเดอร์มหาวิทยาลัยกรุงเทพ ในงานไทยแลนด์ยูนิเวอร์ซิตี้ลีก ฟุตบอลยูลีก และให้ความร่วมมือ เข้าร่วมกิจกรรมต่างๆ ของทางมหาวิทยาลัย ก่อนจบการศึกษา อ๊ะ อริญากร ได้ส่งสารนิพนธ์ทางด้านการแสดงในบทบาท แคลร์ ในละครเวที เรื่อง เดอะ เมดส์ ผลงานประพันธ์ที่มีชื่อเสียงระดับโลกของ ฌ็อง เฌอเนต์ (จากเรื่อง The Maids ในฉบับภาษาอังกฤษ ซึ่งแปลจากต้นฉบับภาษาฝรั่งเศสชื่อ Les Bonnes) ในระหว่างที่เป็นนักศึกษาเอกการแสดงและกำกับการแสดงนั้น อ๊ะ อริญากรได้สมัครเข้ารับการคัดเลือกเป็นหนึ่งนักแสดงละครเพลงเรื่อง ทวิภพ เดอะมิวสิคัล กับ บริษัท ซีเนริโอ จำกัด โดยได้รับคัดเลือกให้เป็นนักแสดงหมู่มวล ของละครเวทีทวิภพ เดอะ มิวสิคัล และถือว่าเป็นโอกาสก้าวสำคัญในการเข้าวงการด้วยความเป็นมืออาชีพ ทำให้ในระยะเวลาที่เรียนนั้นจึงต้องทั้งเรียนและทำงานคู่กันไป จนสำเร็จการศึกษาในระดับปริญญาในเวลาต่อมา
ต่อมา อ๊ะ อริญากรได้รับเลือกให้ร่วมแสดงในละครเพลงอีกหลายเรื่องให้กับ บริษัท ซีเนริโอ จำกัด รวมทั้งได้รับโอกาสให้ร่วมแสดงละครโทรทัศน์ กับ เอ็กแซคท์ และ ซีเนริโอ โดยเฉพาะอย่างยิ่งในบทบาทที่สร้างสีสัน มีชีวิตชีวา และสร้างเสียงหัวเราะ ผลงานเด่นคือ สาลินี จากซิทคอม เพราะมีเธอ ทาง ช่องวัน ตัวละครที่สร้างสีสันและเสียงหัวเราะให้ผู้ชมในทุกๆ ตอนที่ปรากฏตัว ด้วยคาแรกเตอร์ความสอดรู้สอดเห็นจนทำให้ถูกคนอื่นแกล้ง ล้อเลียน ด้วยเสียงร้องของช้างและถูกเรียกในฉายา น้องช้าง
อายะฮ์
อายะฮ์ (آيَة; พหุพจน์: آيَات อายาต) เป็น "โองการ" ที่สามารถรวมกันให้เกิดซูเราะฮ์ (บท) ในอัลกุรอานและมักกำกับด้วยหมายเลข ในอรรถกถาอัลกุรอานหมายถึง "หลักฐาน" "สัญญาณ" หรือ "ปาฏิหาริย์" และในศาสนาอิสลามมักอิงถึงสิ่งอื่นนอกจากอัลกุรอาน เช่น ข้อบังคับทางศาสนา (อายะฮ์ ตักลีฟียะฮ์) หรือปรากฏการณ์จักรวาล (อายะฮ์ ตักวีนียะฮ์) ดังตัวอย่างในบางโองการ:
"تِلْكَ آيَاتُ ٱللَّٰهِ نَتْلُوهَا عَلَيْكَ بِٱلْحَقِّۖ فَبِأَيِّ حَدِيثٍۭ بَعْدَ ٱللَّٰهِ وَآيَاتِهِۦ يُؤْمِنُونَ "นั่นคือสัญญาณต่าง ๆ ของอัลลอฮฺ ซึ่งเราได้สาธยายสัญญาณเหล่านั้นแก่เจ้าด้วยความจริง ดังนั้น ด้วยคำบอกเล่าอันใดเล่า หลังจากอัลลอฮฺ และสัญญาณต่าง ๆ ของพระองค์ที่พวกเขาจะศรัทธากัน?""
ภาพรวม
มีข้อสงสัยว่า คำว่า "อายะฮ์" หมายถึงอะไรก็ได้นอกจาก "สัญญาณ" "หลักฐาน" หรือ "เหตุการณ์ที่โดดเด่น" ในอัลกุรอาน "สัญญาณ" มักอิงถึงปรากฏการณ์ต่าง ๆ ทั้งในจักรวาล สิ่งถูกสร้าง การเปลี่ยนแปลงระหว่างกลางวันกลางคืน ฝน ชีวิตและการเติบโตของพืช เป็นต้น ส่วนอีกแบบหนึ่งคือปาฏิหาริย์หรือรางวัลของความเชื่อและชะตาของผู้ปฏิเสธ เช่น:
แต่ละบทในอัลกุรอานมีอยู่หลายอายะฮ์ ตั้งแต่ 3 ถึง 286 ในวัตถุประสงค์ของการตีความ อายะฮ์เหล่านี้แบ่งออกเป็นสองกลุ่ม: ประเภทที่กระจ่างและไม่กำกวม (มุฮ์กัม) และประเภทที่กำกวม (มุตชาบิฮ์) ดังปรากฏในอัลกุรอานว่า: "พระองค์คือผู้ทรงประทานคัมภีร์ลงมาแก่เจ้า โดยที่ส่วนหนึ่งจากคัมภีร์นั้นมีบรรดาโองการที่มีข้อความรัดกุมชัดเจน ซึ่งโองการเหล่านั้น คือรากฐานของคัมภีร์ และมีโองการอื่นๆ อีกที่มีข้อความเป็นนัย ส่วนบรรดาผู้ที่ในหัวใจของพวกเขามีการเอนเอียงออกจากความจริงนั้น เขาจะติดตามโองการที่มีข้อความเป็นนัยจากคัมภีร์ ทั้งนี้ เพื่อแสวงหาความวุ่นวาย และเพื่อแสวงหาการตีความในโองการนั้น แลไม่มีใครรู้ในการตีความโองการนั้นได้นอกจากอัลลอฮฺ และบรรดาผู้ที่มั่นคงในความรู้เท่านั้น โดยที่พวกเขาจะกล่าวว่า พวกเราศรัทธาต่อโองการนั้น ทั้งหมดนั้นมาจากที่ที่พระผู้เป็นเจ้าของเราทั้งสิ้น และไม่มีใครที่จะรับคำตักเตือนนอกจากบรรดาผู้ที่มีสติปัญญาเท่านั้น"
คำว่า อายะฮ์ สามารถอิงถึงโองการในคัมภีร์ไบเบิลโดยอาหรับคริสเตียนและชาวคริสต์ในประเทศที่พูดภาษาอาหรับในทางศาสนา
มีตำนานยังคงมีอยู่ทั่วไปว่าจำนวนอายะฮ์ในอัลกุรอานอยู่ที่ 6,666 โองการ ในความเป็นจริง จำนวนอายะฮ์ทั้งหมดอยู่ที่ 6,236 โองการซึ่งไม่รวม บิสมิลลาฮ์ และ 6,349 โองการถ้ารวม บิสมิลลาฮ์
สัญลักษณ์ยูนิโคดของอายะฮ์กุรอานคือ U+06DD: ۝.
ประพันธ์ แก้วเก๋
ประพันธ์ แก้วเก๋ (เกิด 11 มกราคม พ.ศ. 2499) หรือที่รู้จักในนาม "ลุงใจ" เป็นนักร้อง ศิลปินพื้นบ้าน (ภาคเหนือ) และเจ้าของค่ายเพลงชาวไทย (การันตี โปรโมชั่น) มีชื่อเสียงจากการร้องเพลงตลกคำเมือง คู่กับ สายัณห์ คำทิพย์โพธิ์ทอง หรือ (สายทอง ทองเจริญ) หรือที่รู้จักในนาม "อ้ายแซม'แซม ซู่ซ่าส์'" และวงการันตี (ลุงใจ อ้ายแซม) มีผลงานเป็นที่รู้จักจากเพลง คำปันดอตคอม, ลุงใจแก้บน, แบ่งปลา, แจกผ้าห่ม, ต๋ำฮากุ๊ยลาบ, ขี้เมาบาร์เบอร์, ลักเมาน้องอ้อน, คนเฒ่าป๋าปิ้ง, ครอบครัวหูหนวก, เงินซอมอ และอีกหลายผลงานเพลง ปัจจุบันอยู่บ้านเลขที่ 115 หมู่ที่ 7 บ้านป่าลาน  ตำบลสองแคว  อำเภอดอยหล่อ  จังหวัดเชียงใหม่ จบการศึกษาปริญญาโท  สาขารัฐประศาสนศาสตร์  มหาวิทยาลัยเชียงใหม่
ประวัติ
พ่อครูประพันธ์  แก้วเก๋ เป็นบุคคลสำคัญของท้องถิ่น และภาคเหนือ เป็นทรัพยากรมนุษย์ที่มีคุณภาพ จากวิถีชีวิตแบบชาวบ้านจนมีคุณภาพชีวิตที่ดีทั้งหน้าที่การงาน ครอบครัวและสังคม เป็นบุคคลที่เสียสละเพื่อชุมชน สังคม อย่างแท้จริง สมควรเอาเป็น แบบอย่างในการอนุรักษ์ภาษา วัฒนธรรม สามารถถ่ายทอดให้แก่เยาวชน
รางวัล
พ.ศ. 2552 รางวัลเพชรราชภัฏ เพชรล้านนา
พ.ศ. 2552 รางวัลเกียรติบัตรผู้ส่งเสริม สนับสนุนการอู้คำเมืองอนุรักษ์วัฒนธรรม ประเพณีเชียงใหม่ จากชมรมอนุรักษ์วัฒนธรรมเชียงใหม่
พ.ศ. 2559 รางวัลภูมิแผ่นดินปิ่นล้านนา สาขา ศิลปะการแสดงและการขับขานพื้นบ้าน
เมย์เดย์ (สารคดี)
เมย์เดย์ หรือ แอร์แครชอินเวสติเกชั่น เป็นรายการโทรทัศน์เชิงสารคดีของแคนาดาเกี่ยวกับเหตุการณ์อุบัติเหตุและอุบัติการณ์ทางการบิน เมย์เดย์ใช้ภาพจำลองที่สร้างจากคอมพิวเตอร์เพื่อสร้างลำดับเหตุการณ์ที่นำไปสู่ภัยพิบัติแต่ละครั้ง นอกจากนี้ ยังมีการสัมภาษณ์ผู้รอดชีวิต ผู้เชี่ยวชาญด้านการบิน นักบินที่เกษียณแล้ว และผู้ตรวจสอบเหตุขัดข้อง เพื่ออธิบายว่าเหตุฉุกเฉินเกิดขึ้นได้อย่างไร มีการสอบสวนอย่างไร และป้องกันได้อย่างไร
ซินีฟลิกซ์เริ่มการผลิตรายการเมื่อวันที่ 13 สิงหาคม ค.ศ. 2002 ด้วยงบประมาณ 2.5 ล้านดอลลาร์สหรัฐ ในแคนาดาเอง รายการนี้ออกอากาศครั้งแรกทาง ดิสคอฟเวอร์รีแชนแนล แคนาดา เมื่อวันที่ 3 กันยายน ค.ศ. 2003 ซินีฟลิกซ์ได้ทำสัญญากับฟรานซ์ 5, ดิสคอฟเวอร์รีแชนแนล, คานัล ดี, TVNZ, เซเว่นเน็ตเวิร์ก, ฮอแลนด์มีเดียกรุ๊ป และ เนชั่นแนล จีโอกราฟิก แชนแนล เพื่อฉายเมย์เดย์ใน 144 ประเทศและ 26 ภาษา สารคดีชุดนี้ได้รับการตอบรับอย่างดีจากนักวิจารณ์และได้รับการเสนอชื่อเข้าชิงรางวัลมากมาย
การถ่ายทำและออกอากาศ
ซีนีฟลิกซ์เริ่มถ่ายทำเมย์เดย์ในวันที่ 13 สิงหาคม ค.ศ. 2002 ด้วยงบประมาณ 2.5 ล้านดอลลาร์แคนาดา หลังจากที่แชนแนลไฟว์รับหน้าที่สร้างซีรีส์หกตอนความยาวหนึ่งชั่วโมง ในขั้นตอนการลดต้นทุน การถ่ายทำส่วนมากจะทำในที่สำนักงานของซีนีฟลิกซ์ในเมืองโทรอนโต รัฐออนแทรีโอ ประเทศแคนาดา ในระหว่างการถ่ายทำ ซีนีฟลิกซ์ได้ขายรายการให้กับฟรานซ์ 5, ดิสคอฟเวอร์รีแชนแนล และ คานัล ดี เมื่อวันที่ 2 มิถุนายน ค.ศ. 2003 ซีนีฟลิกซ์ยังขายรายการให้กับ TVNZ, เซเว่นเน็ตเวิร์ก, ฮอแลนด์มีเดียกรุ๊ป ต่อมาในปีนั้นในวันที่ 10 ตุลาคม หนึ่งเดือนก่อนการออกอากาศฤดูกาลแรก ซีนีฟลิกซ์ประกาศว่าได้บรรลุข้อตกลงระหว่างประเทศที่สำคัญกับ เนชั่นแนล จีโอกราฟิก แชนแนล เพื่อออกอากาศเมย์เดย์ใน 144 ประเทศและ 26 ภาษา
ในปี 2020 เดอะเวเธอร์แชนแนลในสหรัฐเริ่มออกอากาศซีรีส์หลายตอนภายใต้ชื่อเมย์เดย์: แอร์ดีแซสเตอร์
ตั้งแต่ปี 2021 ช่องยูทูปของ วอนเดอร์ และ ออนเดอะมูฟ ได้อัปโหลดเก้าฤดูกาลแรกของเมย์เดย์ และตอนพิเศษ "ความผิดพลาดของศตวรรษ" ("Crash of the Century") พร้อมตอนต่างๆ แบบเต็มที่มีให้บริการในทุกประเทศ ยกเว้นสหราชอาณาจักร ซึ่งมีการปิดกั้นทางภูมิศาสตร์
ในสหรัฐ ฤดูกาลที่ 10 และ 12 ของรายการได้มีการสตรีมออนไลน์บนบริการสตรีมของ Tubi และ Freevee ที่สนับสนุนโดยผู้ลงโฆษณาฟรี ภายใต้ชื่อ เมย์เดย์: แอร์ดีแซสเตอร์ ในขณะที่ฤดูกาลแรกของรายการเปิดให้สตรีมออนไลน์บนแอมะซอนไพร์มด้วย วิดีโอ
ตอน
ณ เดือนกุมภาพันธ์ ค.ศ. 2023 เมย์เดย์ได้มีการออกอากาศทั้งหมด 240 ตอนใน 23 ฤดูกาล ซึ่งรวมถึงตอนพิเศษของซายเอนซ์ออฟดีแซสเตอร์ 5 ตอน, แครชซีนอินเวสติเกชัน 3 ตอน ซึ่งไม่ได้ตรวจสอบการตกของเครื่องบิน และซีรีส์ย่อย เดอะแอคซิเดนไฟล์ ซึ่งออกอากาศ 4 ฤดูกาล
รางวัล
โดยรวมแล้ว สารคดีเมย์เดย์นี้ได้รับการเสนอชื่อเข้าชิงเก้ารางวัล ซึ่งสามารถคว้าสองรางวัล โดยทั้งหมดอยู่ในสาขาการตัดต่อภาพยนตร์
ซูซูกิ เอพีวี
ซูซูกิ เอพีวี (Suzuki APV) เป็นรถยนต์เอนกประสงค์ขนาดเล็กมาก (Mini MPV) ที่ผลิตโดย ซูซูกิ ในปี พ.ศ. 2547 เป็นรถยนต์ที่สร้างขึ้นจากพื้นฐานของซูซูกิ แครี่ โดยออกแบบที่ประเทศญี่ปุ่น และผลิตที่ประเทศอินโดนีเซีย โดยบริษัท PT Indomobil Suzuki International มีเครื่องยนต์ 1.5 และ 1.6 ลิตร 92 แรงม้า เกียร์ธรรมดา 5 สปีด และเกียร์อัตโนมัติ 4 สปีด ระยะฐานล้อ 2,625 มม. ยาว 4,155 มม. กว้าง 1,655 มม. และสูง 1,840 มม. น้ำหนักของรถ 1,270 กก.
ต่อมาในปี พ.ศ. 2550 ได้มีการปรับโฉม Minorchange ขึ้น โดยปรับหน้าตาเล็กน้อย ส่วนรายละเอียดเครื่องยนต์นั้นไม่เปลี่ยนแปลง ในบางประเทศจะใช้ชื่อหลังไมเนอร์เชนจ์ว่า ซูซูกิ เอพีวี อารีนา เช่น อินโดนีเซีย เป็นต้น
ปัจจุบัน เอพีวียังมีการทำตลาดอยู่ในประเทศออสเตรเลีย ,อัลจีเรีย ,อารูบา ,โบลีเวีย ,ชิลี ,โดมินิกัน ,มาเลเซีย ,สิงคโปร์ ,บรูไน ,ปากีสถาน ,ฟิลิปปินส์และไทย ส่วนในอินโดนีเซียจะนำรุ่นใหม่มาทำตลาด คือ ซูซูกิ เออร์ติกา (Suzuki Ertiga)
ในประเทศไทย เอพีวีเปิดตัวเมื่อปี พ.ศ. 2548 โดยเป็นรถนำเข้ามาจากประเทศอินโดนีเซีย เป็นรุ่น 1.6 ลิตร เกียร์ธรรมดา 5 สปีดและเกียร์อัตโนมัติ 4 สปีด และไมเนอร์เชนจ์เมื่อปี พ.ศ. 2551
ท่าอากาศยานปัตตานี
ท่าอากาศยานปัตตานี หรือ สนามบินปัตตานี ตั้งอยู่ที่ ตำบลบ่อทอง อำเภอหนองจิก จังหวัดปัตตานี ห่างจากตัวเมืองไปทางทิศตะวันตกเฉียงใต้ประมาณ 16 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม ปัจจุบันใช้งานเฉพาะราชการทหาร ไม่เปิดให้บริการเชิงพาณิชย์
ประวัติ
สนามบินปัตตานี หรือที่เรียกว่า "สนามบินบ่อทอง" ก่อตั้งขึ้นโดยกองทัพอากาศ ซึ่งใช้ในภารกิจสนับสนุนทางทหาร แต่เนื่องจากความต้องการในการขนส่งทางอากาศสูงขึ้น จึงมีการขยายและปรับปรุงท่าอากาศยานให้เหมาะสม และบริษัทเดินอากาศไทย ได้ทำการบินไปยังท่าอากาศยานปัตตานี ใน พ.ศ. 2506 โดยใช้เครื่องบินดักลาส ดีซี-3 ต่อมาได้พัฒนาปรับปรุงทางวิ่งยาว 1,400 เมตร เพื่อรองรับการขึ้น-ลงของเครื่องบินใบพัดแบบBAe Avro-748 และเครื่องบินชอร์ทบราเทอร์แบบ SD 3-30/60 ที่มีใช้ในกิจการพลเรือนขณะนั้น
อาคารผู้โดยสาร
ท่าอากาศยานปัตตานีมีอาคารผู้โดยสารขนาดเล็ก 1 หลัง และมีลานจอดอากาศยานขนาดกว้าง 60 เมตร ยาว 155 เมตร สามารถรองรับอากาศยานประเภท เอทีอาร์ 72 ได้
ทางวิ่ง (รันเวย์) และทางขับ (แท็กซี่เวย์)
ท่าอากาศยานปัตตานีมีทางวิ่งขนาดกว้าง 40 เมตร โดยไม่มีไหล่ทางวิ่ง และยาว 1,400 เมตร พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 40 เมตร และความยาวข้างละ 227 และ 52 เมตร และมีทางขับขนาดกว้าง 23 เมตร และยาว 120 เมตร จำนวน 2 เส้น
การใช้งานในปัจจุบัน
ไม่มีสายการบินพาณิชย์เปิดให้บริการ มีแต่อากาศยานของทางราชการ และอากาศยานเช่าเหมาลำขนาดเล็กใช้บริการที่ท่าอากาศยานแห่งนี้เท่านั้น
การเดินทางสู่ท่าอากาศยาน
ท่าอากาศยานปัตตานีตั้งอยู่ริมทางหลวงแผ่นดินหมายเลข 42 (ถนนเพชรเกษมสายปัตตานี–นราธิวาส)
เกาะตาชัย
เกาะตาชัย เป็นเกาะในอุทยานแห่งชาติหมู่เกาะสิมิลัน ในตำบลลำแก่น อำเภอท้ายเหมือง จังหวัดพังงา อยู่ไม่ไกลจากหมู่เกาะสุรินทร์ เหตุที่ชื่อเกาะตาชัยเพราะตาชัยเป็นผู้พบเกาะนี้ เป็นส่วนหนึ่งของอุทยานแห่งชาติหมู่เกาะสิมิลันเมื่อ พ.ศ. 2541 เริ่มเปิดให้นักท่องเที่ยวได้ตั้งแต่วันที่ 15 ตุลาคม พ.ศ. 2556 บนเกาะไม่มีที่พัก ไม่มีอาหารขาย มีสิ่งอำนวยความสะดวกคือห้องน้ำแยกชายหญิงเป็นสัดส่วน
เกาะตาชัยมีพื้นที่ 12 ตารางกิโลเมตร และมีชายหาดเพียงแห่งเดียวอยู่ทางด้านทิศตะวันออกของเกาะยาวประมาณ 700 เมตร คนท้องถิ่นเรียกกันว่า หาดหน้าเกาะ ชายหาดมีทรายขาวละเอียด น้ำทะเลสีฟ้าใส มีแนวปะการังและปลาหลากหลายชนิด สามารถเล่นน้ำ ดำน้ำตื้น รวมไปถึงสามารถดำน้ำลึกได้ที่บริเวณกองหินใต้น้ำใกล้หัวแหลมทางด้านใต้ของเกาะ ซึ่งเป็นจุดที่นักดำน้ำมีโอกาสจะพบเห็นฉลามวาฬและปลากระเบนราหูได้มากที่สุดจุดหนึ่งของทะเลไทยฝั่งอันดามัน มีพืชและสัตว์เฉพาะถิ่นอย่างสาหร่ายใบมะกรูด ปูเสฉวนยักษ์ หอยมรกตซึ่งเป็นหอยชนิดใหม่ พบเพียงแห่งเดียวบนเกาะตาชัย รวมถึงพบปูไก่ซึ่งเป็นปูน้ำจืดขนาดใหญ่ที่มีเสียงร้องคล้ายไก่
อูยองอู ทนายอัจฉริยะ
อูยองอู ทนายอัจฉริยะ เป็นละครชุดทางโทรทัศน์เกาหลีใต้ นำแสดงโดย พัก อึน-บิน แสดงเป็น อู ย็อง-อู ทนายความที่มีออทิซึมสเปกตรัมทำงานให้แก่บริษัทกฎหมายขนาดใหญ่ ไอคิวของเธอสูงและมีความทรงจำเป็นเลิศ แต่อีคิวและความสามารถด้านการเข้าสังคมนั้นต่ำ ร่วมนำแสดงโดย คัง แท-โอ และ คัง กี-ย็อง แสดงเป็น อี จุน-โฮ และ ช็อง มย็อง-ซ็อก ตามลำดับ ออกอากาศทางอีเอ็นเอ ตั้งแต่วันที่ 29 มิถุนายน จนถึง 18 สิงหาคม ค.ศ. 2022 ทุกวันพุธและวันพฤหัสบดี เวลา 21:00 น. ถึง 22:00 น. (ตามเวลาท้องถิ่น) และเผยแพร่ทางเน็ตฟลิกซ์ในบางภูมิภาค
ในเดือนสิงหาคม ค.ศ. 2022 มีการยืนยันการผลิตฤดูกาลที่สองของละครชุดโดยคาดการณ์ว่าจะเผยแพร่ใน ค.ศ. 2024
อูยองอู ทนายอัจฉริยะ เป็นรายการโทรทัศน์ที่ได้รับเรตติงสูงที่สุดในประวัติศาสตร์ของอีเอ็นเอ โดยในตอนสุดท้ายวัดเรตติงผู้รับชมทั่วประเทศได้ 17.5% ทำให้ อูยองอู ทนายอัจฉริยะ เป็นละครโทรทัศน์เกาหลีลำดับที่ 6 ที่ได้รับเรตติงมากที่สุดโดยวัดจากจำนวนผู้รับชม
การผลิต
ในวันที่ 14 กรกฎาคม ค.ศ. 2022 การถ่ายทำของละครชุดสิ้นสุดลง
ในวันที่ 17 สิงหาคม ค.ศ. 2022 อี ซัง-แบก ประธานบริษัทผู้ผลิตละครชุด เอสตอรี ยืนยันว่าจะมีการผลิตฤดูกาลที่สองต่อ กำหนดเผยแพร่ใน ค.ศ. 2024
เรตติง
ตอนแรกของละครชุดได้รับเรตติงทั่วประเทศที่ 0.9% ในตอนที่ 3 วัดเรตติงได้ที่ 4.0% ซึ่งเป็นเรตติงสูงสุดสำหรับอีเอ็นเอ
ละครชุดเป็นรายการที่ไม่ใช่ภาษาอังกฤษซึ่งได้รับการเข้าชมมากที่สุดบนเน็ตฟลิกซ์ในสัปดาห์ของวันที่ 4–10 และ 11–17 กรกฎาคม เวลาเข้าชมทั้งสิ้น 23.9 ล้านชั่วโมงและ 45.5 ล้านชั่วโมง อีกทั้งได้รับการจัดอันดับให้อยู่ในรายการโทรทัศน์ 10 อันดับแรกใน 12 และ 22 ประเทศตามลำดับ ในสัปดาห์ที่ 18–24 กรกฎาคม ละครชุดเป็นรายการที่ไม่ใช่ภาษาอังกฤษมากที่สุดเป็นอันดับ 2 และได้รับการรับชม 55 ล้านชั่วโมง นอกจากนี้ยังเป็นละครชุดที่มีการเข้าชมมากที่สุดใน 8 ประเทศและติด 10 อันดับแรกในอีก 27 ประเทศ
การดัดแปลง
ในวันที่ 6 กรกฎาคม ค.ศ. 2022 บริษัทผู้ผลิต เอสตอรี ประกาสว่าจะมีการดัดแปลงละครชุดเป็นเว็บตูนความยาว 60 ตอน ในชื่อเดียวกัน ภาพโดย HwaUmJo และเขียนโดย Yuil พร้อมให้อ่านในภาษาเกาหลี ภาษาอังกฤษ ภาษาญี่ปุ่น และภาษาจีน
ในวันที่ 6 กันยายน มีการยืนยันว่าราว 10 ประเทศได้ยื่นข้อเสนอในการดัดแปลงละครชุดแก่บริษัทผู้ผลิต และทั้งหมดกำลังอยู่ในขั้นตอนการพิจารณา
เพสลีย์พาร์ก (เพลง)
เพสลีย์พาร์ก (Paisley Park) เป็นเพลงของพรินซ์ และเดอะรีโวลูชันในปี ค.ศ. 1985 เป็นซิงเกิลแรกที่ออกจำหน่ายในการตลาดนานาชาติ จากอัลบั้มปี ค.ศ. 1985 อราวน์เดอะเวิลด์อินอะเดย์ "เพสลีย์พาร์ก" บันทึกเสียงก่อนที่อัลบั้ม เพอร์เพิลเรน จะเสร็จสมบูรณ์ บ่งบอกถึงทิศทางใหม่ของพรินซ์ต้องการที่จะใช้หลังจากความสำเร็จของอัลบั้ม และภาพยนตร์ ไวโอลินในเพลงถูกเล่นโดย โนวีโนวอก และเวนดีแอนด์ลิซา ให้เสียงสนับสนุน ส่วนที่เหลือของเพลงที่ถูกดำเนินการโดยพรินซ์
ศรีมริอัมมันมนเทียร สิงคโปร์
ศรีมริอัมมันมนเทียร (ஸ்ரீ மாரியம்மன் கோவில்; श्री मरिअम्मन मंदिर, सिंगापुर) เป็นโบสถ์พราหมณ์ที่เก่าแก่ที่สุดในประเทศสิงคโปร์ สร้างด้วยสถาปัตยกรรมทราวิฑ ตั้งอยู่บนถนนเซาธ์บริจด์ ในย่านไชน่าทาวน์ของสิงคโปร์ซิตี
นารายณะ ปิลไล ก่อตั้งเทวสถานนี้ขึ้นในปี ค.ศ. 1827 ราว 8 ปีหลังบริษัทอินเดียตะวันออกก่อตั้งขึ้นในสิงคโปร์ ปิลไลในขณะนั้นเป็นข้าราชการจากปีนังผู้เดินทางมาถึงสิงคโปร์พร้อมกับเซอร์โทมัส สแตมฟอร์ด แรฟเฟิลส์ ในปี ค.ศ. 1819 ปิลไลได้ก่อตั้งบริษัทก่อสร้างแห่งแรกขึ้นในสิงคโปร์และเข้าร่วมวงการธุรกิจเกี่ยวกับผ้า เขาจึงใช้เวลาไม่นานในการก่อร่างสร้างตัวขึ้นเป็นผู้นำของชุมชนอินเดียในสิงคโปร์
ไมเคิล ยอน
ไมเคิล ยอน (Michael Yon; เกิด 1964) เป็นนักเขียนชาวอเมริกันและช่างภาพ เขาทำงานอยู่ในกองกำลังพิเศษในช่วงต้นทศวรรษที่ 1980 และกลายเป็นนักเขียนในช่วงกลางทศวรรษที่ 1990 เขามุ่งเน้นไปที่การเขียนหลังจากที่ทหารบุกอิรัก ยอนเข้าร่วมหลายครั้งในการฝังตัวกับทหารอเมริกันและอังกฤษ โดยมีผลงานที่โดดเด่นที่สุดในอิรักกับกองพันที่ 1 กรมทหารราบที่ 24 กองพลทหารราบที่ 25 (1st Battalion, 24th Infantry Regiment) ในโมซุล ประเทศอิรัก ที่จบลงในเดือนกันยายนปี 2005
ยอนมักมีเรื่องระหองระแหงกับแกนนำทางการทหาร (ทหารที่มียศสูง) ของสหรัฐ โดยโต้เถียงกันในเรื่องรายงานของเขา แต่ครั้งหนึ่งยอนมีความสุขกับฉายา "ร็อคสตาร์" ที่เขาได้รับในหมู่ทหารของแต่ละบุคคลตามที่ไบรอันวิลเลียมส์เอ็นบีซี การรายงานของยอนได้รับการกล่าวถึงโดยหน่วยงานของสื่อกระแสหลักจำนวนมากและเขาได้รับรางวัลในปี 2005 2007 และรางวัล Weblog Award ในปี 2008 ในปีเดียวกันนิวยอร์กไทม์สรายงานว่าเขาได้ใช้เวลามากขึ้นกับการฝังตัวอยู่กับหน่วยรบกว่านักข่าวอื่นๆ ในอิรัก เขาเปลี่ยนโฟกัสของบล็อกของเขาออกจากอิรักไปยังอัฟกานิสถานในเดือนสิงหาคมปี 2008 โดยผลงานของเขาได้รับการสนับสนุนหลักจากการบริจาคจากผู้อ่าน
ตำราคำสอนแห่งอเมเนมเฮต
ตำราคำสอนแห่งอเมนเอมเฮต (หรือที่รู้จักในชื่อ "คำแนะนำของฟาโรห์อเมนเอมฮัตที่ 1 ถึงพระราชโอรสของพระองค์ เซซอสทริส") เป็นบทกวีอียิปต์โบราณเรื่องสั้นประเภทตำราคำสอนเซไบยต์ (sebayt) ที่เขียนขึ้นในช่วงต้นของสมัยราชอาณาจักรกลาง บทกวีนี้ใช้รูปแบบของบทพูดคนเดียวที่เร้าอารมณ์ยิ่ง ซึ่งส่งมาจากดวงพระวิญญาณของฟาโรห์อเมนเอมฮัตที่ 1 จากราชวงศ์ที่สิบสองแห่งอียิปต์ที่ถูกลอบปลงพระชนม์ให้กับฟาโรห์เซนุสเรตที่ 1 ผู้เป็นพระราชโอรส โดยบรรยายถึงแผนการสมคบคิดที่ทำการลอบปลงพระชนม์พระองค์ และกำชับพระราชโอรสของพระองค์ไม่ให้เชื่อใจใครเลย บทกวีนี้เป็นการขออภัยโทษต่อการกระทำของฟาโรห์ก่อนหน้า และจบลงด้วยการชักชวนให้ฟาโรห์เซนุสเรตขึ้นครองพระราชบัลลังก์และปกครองอย่างชาญฉลาดแทนฟาโรห์อเมนเอมฮัต
ออสเตรียภายใต้การยึดครองของฝ่ายสัมพันธมิตร
ฝ่ายสัมพันธมิตรยึดครองออสเตรีย ได้เริ่มต้นเมื่อวันที่ 27 เมษายน ค.ศ. 1945 เป็นผลมาจากการรุกเวียนนา และสิ้นสุดลงด้วยสนธิสัญญารัฐออสเตรีย เมื่อวันที่ 27 กรกฎาคม ค.ศ. 1955
ภายหลังจากอันชลุส ออสเตรียได้รับการยอมรับโดยทั่วไปว่าเป็นส่วนหนึ่งของนาซีเยอรมนี ในปี ค.ศ. 1943 อย่างไรก็ตาม, ฝ่ายสัมพันธมิตรได้ตกลงกันในปฏิญญาณมอสโกว่า ออสเตรียนั้นเป็นเหยื่อรายแรกจากการรุกรานของนาซี และได้ถือว่าประเทศควรได้รับการปลดปล่อยและเอกราชหลังสงคราม
ในช่วงหลังสงครามโลกครั้งที่สองถัดมา ออสเตรียได้ถูกแบ่งออกเป็นสี่เขตยึดครองและร่วมมือกันในการยึดครองโดยสหรัฐอเมริกาสหภาพโซเวียต สหราชอาณาจักร และฝรั่งเศส กรุงเวียนนาได้ถูกแบ่งออกเป็นเขตย่อยในทำนองเดียวกัน แต่เขตศูนย์กลางได้รับการจัดการร่วมกันโดยสภาควบคุมฝ่ายสัมพันธมิตร
ในขณะที่เยอรมนีได้ถูกแบ่งออกเป็นเยอรมนีตะวันตกและเยอรมนีตะวันออกในปี ค.ศ. 1949 ออสเตรียยังคงอยู่ภายใต้การยึดครองของฝ่ายสัมพันธมิตรตะวันตกและสหภาพโซเวียตจนกระทั่งปี ค.ศ. 1955 สถานะของมันได้กลายเป็นเรื่องที่มีการถกเถียงกันในสงครามเย็นจนกระทั่งความอบอุ่นของความสัมพันธ์ที่เป็นที่รู้จักกันคือ การผ่อนปรนครุชชอฟ (Khrushchev Thaw) ภายหลังจากที่ออสเตรียได้สัญญาว่าจะวางตัวเป็นกลางมาโดยตลอด ออสเตรียก็ได้รับอิสรภาพอย่างเต็มที่ในวันที่ 15 พฤษภาคม ค.ศ. 1955 และกองกำลังทหารชุดสุดท้ายที่ได้ออกจากการยึดครอง เมื่อวันที่ 25 ตุลาคมในปีเดียวกัน
โรคพยาธิกีเนีย
โรคพยาธิกีเนีย  (Dracunculiasis; GWD) เป็นการติดเชื้อจาก พยาธิกีเนีย  คนติดเชื้อโรคนี้เมื่อดื่มน้ำที่มี ตัวไรน้ำ  ที่มี ตัวอ่อนของพยาธิกีเนีย เริ่มแรกจะไม่มีอาการ แต่เมื่อประมาณหนึ่งปีผ่านไป ผู้ที่ติดเชื้อจะเริ่มมีความรู้สึกปวดแสบปวดร้อนจากแผลผุพองเนื่องจากพยาธิตัวเมียมาปล่อยตัวอ่อนที่บริเวณผิวหนัง ซึ่งโดยมากมักพบที่ขา ไม่กี่สัปดาห์หลังจากนั้นพยาธิก็จะโผล่ออกมาจากผิวหนัง ในช่วงเวลานี้ การเดินหรือการทำงานจะทำได้ยากลำบากมาก แทบไม่เคยพบการเสียชีวิตที่มีโรคนี้เป็นสาเหตุ
สาเหตุ
มนุษย์เป็นสัตว์ชนิดเดียวเท่านั้นที่ทราบว่ามีการติดเชื้อพยาธิกีเนีย พยาธินี้กว้างประมาณหนึ่งหรือสองมิลลิเมตรและตัวเต็มวัยเพศเมียจะยาว 60 ถึง 100 เซนติเมตร(พยาธิตัวเมียจะสั้นกว่าตัวผู้มาก) ภายนอกร่างกายมนุษย์ ไข่พยาธิจะมีชีวิตอยู่ได้ไม่เกินสามสัปดาห์ ไข่พยาธิเหล่านี้จะต้องถูกกินโดยตัวไรน้ำก่อนช่วงเวลานี้ ตัวอ่อนของพยาธิที่อยู่ภายในตัวไรน้ำจะมีชีวิตอยู่ได้นานถึงสี่เดือน ด้วยเหตุนี้ โรคนี้จึงเกิดขึ้นกับผู้ที่อาศัยอยู่ในพื้นที่นั้นๆ ทุกๆ ปี โดยทั่วไปมักใช้อาการและอาการแสดงของโรคเป็นพื้นฐานในการวินิจฉัยโรค
การป้องกันและการรักษา
การป้องกันคือการวินิจฉัยโรคตั้งแต่เนิ่นๆ และจากนั้นจึงป้องกันโดยอย่าให้ผู้ติดเชื้อแช่แผลในน้ำที่ใช้ดื่ม การป้องกันวิธีอื่นๆ ได้แก่: การจัดหาแหล่งน้ำสะอาดหรือการกรองน้ำถ้าน้ำนั้นไม่สะอาด การกรองน้ำด้วยผ้าก็มักเพียงพอแล้ว การแก้ไขน้ำดื่มที่ปนเปื้อนก็อาจจะทำได้โดยใส่สารเคมีที่ชื่อว่า เทเมฟอส เพื่อฆ่าตัวอ่อน โรคนี้ไม่มียารักษาหรือวัคซีนป้องกัน พยาธิอาจจะถูกกำจัดออกจากร่ายกายได้อย่างช้าๆ โดยการใช้ก้านไม้ม้วนตัวพยาธิแล้วค่อยๆ ดึงออกมา ซึ่งอาจใช้เวลาหลายสัปดาห์ แผลจะเกิดจากการที่พยาธิโผล่ตัวออกมาซึ่งอาจมีการติดเชื้อแบคทีเรีย ความเจ็บปวดอาจจะยังคงเกิดขึ้นต่อไปอีกเป็นเวลาหลายเดือนหลังจากที่พยาธิถูกกำจัดแล้ว
ข้อมูลทางระบาดวิทยาและประวัติ
ในปี 2556 มีการรายงานเกี่ยวกับโรคนี้จำนวน 148 ราย ซึ่งลดลงจากจำนวน 3.5 ล้านรายในปี 2529 โรคนี้ยังคงมีอยู่เฉพาะใน 4 ประเทศของแอฟริกาจากจำนวน 20 ประเทศในระหว่างปี 2523-2533 ประเทศที่มีจำนวนการติดเชื้อสูงสุดคือ ซูดานใต้ มีแนวโน้มว่าพยาธิชนิดนี้อาจจะเป็น พยาธิก่อโรค ชนิดแรกที่จะถูกกำจัดให้หมดสิ้น พยาธิกีเนียเป็นพยาธิที่รู้จักกันมาตั้งแต่ยุคโบราณ มันถูกกล่าวถึงในประวัติทางการแพทย์ของอียิปต์ ปาปิรุสเอแบส เมื่อประมาณ 1550 ปี ก่อนคริสต์ศักราช ชื่อ dracunculiasis นี้ผันมาจาก ละติน ที่แปลว่า "ความเจ็บปวดจากมังกรตัวน้อย" ในขณะที่ชื่อ "พยาธิกีเนีย" เกิดขึ้นหลังจากที่ชาวยุโรปพบเห็นโรคที่ชายฝั่งของประเทศ กินี ของ แอฟริกาตะวันตก ในศตวรรษที่ 17 พยาธิที่เป็นสาเหตุของโรคในสัตว์อื่นๆ มีสายพันธ์ที่คล้ายคลึงกับพยาธิกีเนีย ซึ่งพยาธิเหล่านี้ไม่พบว่ามีการติดเชื้อในมนุษย์ โรคนี้ถูกจัดว่าเป็น โรคเขตร้อนที่ถูกละเลย
กระจุกดาวเปิด
กระจุกดาวเปิด (Open Cluster) เป็นกลุ่มของดาวฤกษ์จำนวนหลายพันดวงที่รวมกลุ่มกันอยู่ในเมฆโมเลกุลขนาดยักษ์ชุดเดียวกัน และมีแรงโน้มถ่วงดึงดูดต่อกันและกันอย่างหลวม ๆ กระจุกดาวเปิดจะพบได้ในดาราจักรชนิดก้นหอยและชนิดไร้รูปร่างเท่านั้น ซึ่งเป็นดาราจักรที่ยังมีการก่อตัวของดาวฤกษ์ดำเนินอยู่ โดยทั่วไปมีอายุน้อยกว่าร้อยล้านปี และมักถูกรบกวนจากกระจุกดาวอื่นหรือกลุ่มเมฆที่มันโคจรอยู่ใกล้ ๆ ทำให้สูญเสียสมาชิกในกระจุกดาวไปบ้างในการประจันหน้าเช่นนั้น
กระจุกดาวเปิดที่มีอายุน้อยอาจยังคงอยู่ในกลุ่มเมฆโมเลกุลซึ่งมันก่อตัวขึ้นมา ส่องแสงและความร้อนจนสามารถสร้างบริเวณเอช 2 ขึ้นมาได้ เมื่อเวลาผ่านไป แรงดันของการแผ่รังสีจากกระจุกดาวจะทำให้เมฆโมเลกุลกระจัดกระจายออกไป โดยทั่วไปมวลของแก๊สในกลุ่มเมฆประมาณร้อยละ 10 จะรวมเข้าอยู่ในดาวฤกษ์ก่อนที่แรงดันของการแผ่รังสีจะผลักพวกมันออกไปเสีย
กระจุกดาวเปิดเป็นวัตถุท้องฟ้าที่สำคัญมากในการศึกษาวิวัฒนาการของดวงดาว เพราะดาวฤกษ์ในกระจุกดาวเดียวกันจะมีอายุใกล้เคียงกันและมีลักษณะทางเคมีคล้ายคลึงกัน การศึกษาผลกระทบต่อตัวแปรอันละเอียดอ่อนต่าง ๆ ของคุณลักษณะของดวงดาวจึงทำได้ง่ายกว่าการศึกษาดาวฤกษ์เดี่ยว ๆ
กระจุกดาวเปิดจำนวนหนึ่ง เช่น กระจุกดาวลูกไก่ กระจุกดาวสามเหลี่ยมหน้าวัว หรือ กระจุกดาวอัลฟาเพอร์เซย์ เป็นกระจุกดาวที่สามารถมองเห็นได้ด้วยตาเปล่า กระจุกดาวบางจำพวกเช่นกระจุกดาวแฝดจะมองเห็นได้ค่อนข้างยากหากไม่ใช้เครื่องมือช่วย ส่วนอื่น ๆ ที่เหลือจะมองเห็นได้โดยใช้กล้องสองตาหรือกล้องโทรทรรศน์
ประวัติการสังเกตการณ์
กระจุกดาวเปิดที่มีชื่อเสียงมากที่สุด คือกระจุกดาวลูกไก่ เป็นที่รู้จักกันมาเนิ่นนานนับแต่โบราณว่าเป็นกลุ่มของดวงดาว ส่วนกระจุกดาวอื่น ๆ จะเป็นที่รู้จักเพียงกลุ่มแสงฝ้า ๆ บนฟ้าเท่านั้น กว่าจะเป็นที่ทราบกันว่ากลุ่มแสงฝ้าเหล่านั้นเป็นกลุ่มของดาวหลายดวง ก็เมื่อมีการคิดค้นกล้องโทรทรรศน์ขึ้นแล้ว การสังเกตการณ์ด้วยกล้องโทรทรรศน์ช่วยทำให้แยกแยะประเภทของกระจุกดาวสองจำพวกออกจากกันได้ พวกหนึ่งคือกลุ่มของดาวฤกษ์หลายพันดวงที่มีการกระจายตัวกันแบบทรงกลมปกติ มักพบในบริเวณใกล้ศูนย์กลางของดาราจักรทางช้างเผือก อีกพวกหนึ่งมีดวงดาวรวมกันอยู่แบบกระจัดกระจาย ไม่มีรูปร่างที่แน่นอน มักพบในท้องฟ้าส่วนอื่นโดยทั่วไป นักดาราศาสตร์เรียกกระจุกดาวแบบแรกว่า กระจุกดาวทรงกลม และเรียกกระจุกดาวแบบหลังว่า กระจุกดาวเปิด ในบางครั้งอาจจะเรียกกระจุกดาวเปิดว่าเป็น กระจุกของดาราจักร เนื่องจากจะพบได้เพียงบนระนาบของดาราจักรทางช้างเผือกเท่านั้น ดังจะอธิบายต่อไปด้านล่าง
เป็นที่ทราบกันมานานก่อนหน้านี้แล้วว่า ดาวฤกษ์ที่อยู่ในกระจุกดาวเปิดกลุ่มเดียวกัน จะมีความสัมพันธ์กันในทางกายภาพ คุณพ่อจอห์น มิเชล ได้คำนวณไว้เมื่อปี ค.ศ. 1767 ว่า โอกาสที่ดาวฤกษ์ในกลุ่มเดียวกัน เช่นดาวฤกษ์ในกระจุกดาวลูกไก่ จะเป็นผลจากมุมมองการสังเกตโดยบังเอิญที่เห็นจากโลก ได้เพียง 1 ใน 496,000 ส่วนเท่านั้น เมื่อวิชาดาราศาสตร์มีความแม่นยำมากยิ่งขึ้น ทำให้พบว่ากระจุกดาวฤกษ์มักจะมีการเคลื่อนที่เฉพาะผ่านห้วงอวกาศสอดคล้องไปในทางเดียวกัน ขณะที่การตรวจวัดสเปกตรัมก็พบว่าความเร็วเชิงรัศมีของดาวฤกษ์เหล่านั้นมีความสอดคล้องกัน แสดงว่าดาวฤกษ์ในกระจุกดาวเดียวกันเป็นดาวที่เกิดในเวลาเดียวกันและดึงดูดกันและกันเอาไว้เป็นกลุ่ม
แม้จะแบ่งกระจุกดาวออกเป็นสองพวก คือกระจุกดาวเปิดและกระจุกดาวทรงกลม แต่ในบางครั้งก็อาจไม่เห็นความแตกต่างมากนักระหว่างกระจุกดาวทรงกลมที่ค่อนข้างกระจายตัว กับกระจุกดาวเปิดแบบที่ค่อนข้างหนาแน่น นักดาราศาสตร์บางคนเชื่อว่ากระจุกดาวทั้งสองประเภทนี้ก่อตัวขึ้นด้วยกลไกพื้นฐานที่เหมือน ๆ กัน แตกต่างกันแต่เพียงเงื่อนไขที่ช่วยให้การก่อตัวของกระจุกดาวทรงกลมแบบหนาแน่น ที่มีดาวฤกษ์นับแสน ๆ ดวงไม่อาจพบได้ในดาราจักรของเราเท่านั้น
การก่อตัว
ดาวฤกษ์ส่วนใหญ่มักมีการจับกลุ่มกันเป็นระบบดาวหลายดวงมานับแต่แรกเริ่ม เพราะกลุ่มแก๊สที่มีมวลจำนวนมากขนาดหลาย ๆ เท่าของมวลดวงอาทิตย์เท่านั้นจึงจะหนักมากพอที่จะยุบตัวลงด้วยแรงโน้มถ่วงของตัวมันเองได้ และเมฆแก๊สที่มีมวลมากขนาดนั้นไม่สามารถยุบตัวลงเป็นดาวฤกษ์เดี่ยวเพียงดวงเดียว
การก่อตัวของกระจุกดาวเปิดเริ่มต้นขึ้นเมื่อมีการยุบตัวลงบางส่วนของเมฆโมเลกุลขนาดยักษ์ กลุ่มเมฆแก๊สที่ทั้งเย็นและหนาแน่นนี้มีมวลเป็นหลายพันเท่าของมวลดวงอาทิตย์ มีปัจจัยมากมายที่อาจทำให้เมฆโมเลกุลเหล่านี้ยุบตัวลง (หรือยุบลงบางส่วน) หรือทำให้เกิดการระเบิดในระหว่างการกำเนิดของดาวฤกษ์ ซึ่งทำให้กลายเป็นกระจุกดาวเปิด ปัจจัยเหล่านั้นรวมถึงคลื่นกระแทกจากซูเปอร์โนวาใกล้เคียงหรือจากปฏิกิริยาแรงโน้มถ่วง เมื่อเมฆโมเลกุลยักษ์เริ่มยุบตัวลง ดาวฤกษ์ก็เริ่มก่อตัวขึ้นระหว่างการแตกตัวของเมฆอย่างต่อเนื่องเป็นชิ้นส่วนที่เล็กลงและเล็กลงเรื่อย ๆ ผลที่ได้ทำให้เกิดเป็นดาวฤกษ์จำนวนนับพันดวง สำหรับในดาราจักรของเรา อัตราการก่อตัวของกระจุกดาวเปิดอยู่ที่ประมาณหนึ่งครั้งต่อทุก ๆ เวลาไม่กี่พันปี
ทันทีที่กระบวนการก่อตัวของดาวฤกษ์เริ่มขึ้น ดาวฤกษ์ที่มีมวลมากที่สุดและร้อนที่สุด (รู้จักในชื่อดาวโอบี) จะปลดปล่อยรังสีอัลตราไวโอเลตออกมาเป็นจำนวนมาก รังสีเหล่านี้ทำให้แก๊สในเมฆโมเลกุลยักษ์แตกตัวอย่างรวดเร็ว เกิดเป็นย่านที่เรียกว่า บริเวณเอช 2 ลมดาวฤกษ์จากดาวมวลมากเหล่านี้ร่วมกับแรงดันจากการแผ่รังสีจะผลักแก๊สออกไป หลังจากผ่านไปหลายล้านปีกระจุกดาวจะเริ่มประสบกับภาวะซูเปอร์โนวาเป็นครั้งแรก ซึ่งจะทำให้สูญเสียแก๊สออกไปจากระบบดาวเช่นเดียวกัน เมื่อผ่านไปอีกหลายสิบล้านปีบริเวณกระจุกดาวก็จะไม่มีแก๊สและไม่มีการก่อตัวของดาวฤกษ์ใหม่อีกต่อไป โดยทั่วไปแล้วมีแก๊สในบริเวณกระจุกดาวเพียง 10% เท่านั้นที่จะกลายสภาพมาเป็นดาวฤกษ์ ส่วนที่เหลือถูกไล่กระจายหายไปหมด
ยังมีอีกมุมมองหนึ่งในกระบวนการก่อตัวของดาวฤกษ์ นั่นคือมันก่อตัวขึ้นอย่างรวดเร็วจากแกนกลางเมฆโมเลกุล ครั้นเมื่อดาวฤกษ์มวลมากเริ่มมีความสามารถส่องแสงได้ มันก็ไล่แก๊สที่เหลือในรูปแก๊สประจุร้อนออกไปด้วยความเร็วเสียง เวลานับแต่แกนกลางโมเลกุลเริ่มหดตัวจนถึงการขับไล่แก๊สออกไปนี้กินเวลาโดยประมาณไม่เกิน 1-3 ล้านปี โดยที่แก๊สในแกนกลางของเมฆประมาณ 30-40% เท่านั้นที่จะก่อตัวขึ้นเป็นดาวฤกษ์ กระบวนการดูดและกระจายแก๊สจึงทำให้กระจุกดาวเสียหายค่อนข้างมาก ซึ่งทำให้มันสูญเสียดาวฤกษ์ไปมากหรือบางครั้งก็สูญเสียไปทั้งหมด กระจุกดาวทุกแห่งล้วนต้องประสบการสูญเสียมวลในวัยเยาว์ไปเป็นจำนวนมากขณะที่องค์ประกอบส่วนหนึ่งผ่านพ้นช่วงเวลาอายุน้อยเพื่อดำรงอยู่ต่อไป ดาวฤกษ์อายุน้อยบางดวงที่หลุดออกจากกระจุกดาวต้นกำเนิดของตนก็กลายไปเป็นส่วนหนึ่งของสมาชิกดาวฤกษ์ในสนามของดาราจักร การที่ดาวฤกษ์จำนวนมาก (แม้ไม่ใช่ทั้งหมด) ล้วนเป็นส่วนหนึ่งของกระจุกดาวไม่แห่งใดก็แห่งหนึ่ง ดังนั้นเราอาจมองว่ากระจุกดาวเป็นส่วนหนึ่งของโครงสร้างพื้นฐานของดาราจักร เหตุการณ์ที่แก๊สกระจายตัวอย่างรุนแรงเพื่อกำหนดรูปร่าง (และทำลาย) กระจุกดาวจำนวนมากเมื่อยามถือกำเนิดนั้นได้ทิ้งร่องรอยเอาไว้ในโครงสร้างดาราจักรทั้งในแง่ของรูปลักษณ์และพลังงานจลน์
การที่กระจุกดาวสองแห่งหรือมากกว่านั้นมีกำเนิดมาจากเมฆโมเลกุลชุดเดียวกันถือเป็นเรื่องปกติ ในเมฆแมเจลแลนใหญ่ ทั้งกระจุกดาว Hodge 301 และ R136 ต่างก่อตัวขึ้นมาจากกลุ่มแก๊สในเนบิวลาบึ้ง ขณะที่ในดาราจักรของเราเองเมื่อตรวจสอบลักษณะการเคลื่อนตัวย้อนไปจะพบว่า กระจุกดาวสามเหลี่ยมหน้าวัว และกระจุกดาวรวงผึ้ง สองกระจุกดาวใกล้เคียงที่มีชื่อเสียงมากต่างมีกำเนิดมาจากกลุ่มเมฆเดียวกันเมื่อประมาณ 600 ล้านปีมาแล้ว
ในบางครั้งหากกระจุกดาวสองชุดมีกำเนิดขึ้นพร้อมกัน มันอาจก่อตัวเป็นกระจุกดาวแฝดได้ ตัวอย่างอันเป็นที่รู้จักดีในทางช้างเผือกของเราคือกระจุกดาวแฝด h Persei และ χ Persei คาดว่ามีกระจุกดาวแฝดอยู่เป็นจำนวนกว่า 10 เท่าของจำนวนที่เราได้พบเห็นแล้ว โดยมากมักพบอยู่ในกลุ่มเมฆแมเจลแลนเล็กและแมเจลแลนใหญ่ เนื่องจากเราสามารถสังเกตการณ์กระจุกดาวในระบบอื่นได้ง่ายกว่าในดาราจักรของเราเอง
สัณฐานและการแบ่งประเภท
กระจุกดาวเปิดมีหลายรูปแบบตั้งแต่แบบที่กระจัดกระจายกันอย่างมากโดยมีสมาชิกในกลุ่มเพียงไม่กี่ดวง จนถึงแบบที่เกาะกลุ่มกันพร้อมกับดาวฤกษ์นับพันดวง โดยทั่วไปลักษณะของกระจุกดาวเปิดจะมีใจกลางที่หนาแน่นเป็นเอกเทศ ล้อมรอบด้วย "โคโรนา" จาง ๆ จากสมาชิกอื่น ๆ ในกระจุก แกนกลางมักมีขนาดตามแนวขวางประมาณ 3-4 ปีแสง โดยที่โคโรนาจะขยายออกไปจากจุดศูนย์กลางอีกประมาณ 20 ปีแสง ความหนาแน่นของดาวฤกษ์ในบริเวณใจกลางกระจุกโดยส่วนใหญ่อยู่ที่ 1.5 ดวงต่อลูกบาศก์ปีแสง (เปรียบเทียบกับความหนาแน่นของดาวฤกษ์อื่น ๆ ที่อยู่ใกล้ดวงอาทิตย์ของเรามีค่าประมาณ 0.003 ดวงต่อลูกบาศก์ปีแสง)
การจัดประเภทของกระจุกดาวเปิดนิยมใช้แบบแผนที่คิดค้นขึ้นโดยโรเบิร์ต ทรัมเพลอร์ เมื่อปี ค.ศ. 1930 แบบแผนของทรัมเพลอร์จะกำหนดรหัสบรรยายคุณลักษณะของกระจุกดาวอยู่ 3 ส่วน โดยใช้เลขโรมันตั้งแต่ I ถึง IV ในการอธิบายการรวมกลุ่มหรือการกระจายตัวจากสนามดาวฤกษ์โดยรอบ (คือจากการรวมตัวแบบเข้มไปยังแบบอ่อน) ใช้เลขอารบิกตั้งแต่ 1 ถึง 3 ในการอธิบายช่วงความสว่างของสมาชิกในกระจุก (ตั้งแต่ช่วงแคบไปถึงช่วงกว้าง) และใช้อักษร p, m หรือ r ในการอธิบายว่ากระจุกดาวนั้นมีจำนวนดาวฤกษ์น้อย (poor) ปานกลาง (medium) หรือเยอะ (rich) นอกจากนี้มีอักษร n สำหรับแนบท้ายกรณีที่กระจุกดาวนั้นอยู่ในบริเวณของเนบิวลา
ดังนั้น ตามแบบแผนของทรัมเพลอร์ กระจุกดาวลูกไก่จึงถูกจัดประเภทด้วยรหัสว่า I3rn คือมีการรวมกลุ่มอย่างเข้มมาก มีดาวฤกษ์เป็นสมาชิกอยู่เยอะและอยู่ในย่านเนบิวลา ส่วนกระจุกดาวไฮยาดีสที่อยู่ใกล้ ๆ กันจัดประเภทเป็น II3m เพราะมีการกระจายตัวมากกว่าและมีสมาชิกดาวฤกษ์น้อยกว่า
จำนวนและการกระจายตัว
ในดาราจักรของเรามีกระจุกดาวเปิดที่เป็นที่รู้จักแล้วมากกว่า 1,000 แห่ง แต่จำนวนที่แท้จริงอาจมากกว่านั้นนับเป็นสิบเท่าก็ได้ ในดาราจักรชนิดก้นหอยจะสามารถพบกระจุกดาวเปิดได้เสมอในแขนกังหันของดาราจักร อันเป็นที่ซึ่งมีความหนาแน่นของแก๊สสูงที่สุดและมักเป็นแหล่งกำเนิดดาวฤกษ์ใหม่จำนวนมาก ครั้นเมื่อดาวฤกษ์ก่อตัวขึ้นแล้วก็จะกระจายแยกกันออกไปก่อนจะทันเคลื่อนที่ไปตามแขนกังหัน กระจุกดาวเปิดที่ค่อนข้างรวมกลุ่มกันใกล้ชิดมักจะอยู่ใกล้กับระนาบของดาราจักร สำหรับดาราจักรของเราระนาบนี้มีความสูงประมาณ 180 ปีแสง เปรียบเทียบกับรัศมีของดาราจักรซึ่งมีค่าประมาณ 100,000 ปีแสง